અને એવામાં એક દિવસ સાંજે શેઠની જમણી બાજુના શરીરનું અંગ લકવાગ્રસ્ત થઇ ગયું અને તબિયત વધુ ગંભીર થઇ ગઈ. હવે તાત્કાલિક શેઠને અમદાવાદની સુપર સ્પેશ્યાલિસ્ટ હોસ્પિટલમાં ખસેડવામાં આવ્યા. મહાજન મંડળના મિત્રોએ શેઠને બચાવવા વધુ ભંડોળ એકઠું કરવા માંડ્યું. સુપર સ્પેશ્યાલિસ્ટ હોસ્પિટલના એક્સપર્ટ ડોક્ટરે શેઠનું પરીક્ષણ કરી રીપોર્ટની અનેક પ્રતો બનાવી ભારતની તમામ મોટી હોસ્પિટલના અગ્રણ્ય ડોક્ટરોને અભ્યાસ માટે મોકલી આપી અને આ રોગના જાણકાર ડોક્ટરોને તાત્કાલિક સંપર્ક કરવા જણાવાયું. મુંબઈના એક ડૉ હરજીવન આ રોગના નિષ્ણાંત હતા તેઓ અમદાવાદ આવવા તૈયાર થયા.